《秀野园》
宋代·释元肇

洛阳园圃久荒烟，秀野佳名向此传。云外移山高出屋，门前远水静兼天。

四时争发花无数，五亩中分竹半边。不用笙歌与银烛，夜深渔唱月娟娟。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。